**A Kulturális és Innovációs Minisztérium 2024. évi versenyfelhívása**  
**a *Könyvtári Kihívás* című pályázatra**

1. **A pályázat célja**

A pályázat célja, hogy a könyvtárak innovatív módszerekkel népszerűsítsék az olvasást, növeljék látogatószámukat és a kölcsönzések számát. A program kiemelten fókuszál a könyvtárak közösségi szerepére, és az intézmények saját múltbéli teljesítményéhez viszonyítva méri a fejlődésüket.

A *Könyvtári Kihívás* kiemelt célcsoportjai a gyermekek és a fiatalok, valamint az anyaországon kívüli, Kárpát-medencei magyarok.

1. **A pályázó könyvtárak köre**

Könyvtári információs és közösségi hely:

2.1. 1000 fő lélekszámot meg nem haladó település

2.2. 1000 fő lélekszámot meghaladó település

Települési nyilvános könyvtárak:

2.3. 10 000 fő lélekszámot meg nem haladó település

2.4. 10 000 fő lélekszámot meghaladó település

2.5. Vármegyei hatókörű városi könyvtárak és nyilvános fővárosi könyvtárak

2.6. Nyilvános felsőoktatási könyvtárak és nyilvános szakkönyvtárak

1. **A *Könyvtári Kihívás* kategóriái**
2. **Alapkategória: négy értékelési szempont növekedése alapján**

**Olvasóközönség-növekedés**: A kihívás során beiratkozott és az előző év azonos időszakában beiratkozott regisztrált olvasók száma. A növekedést a regisztrált olvasók számának százalékos változása alapján kell kimutatni. Az értékelési szempont célja, hogy ösztönözze az intézményeket új célcsoportok elérésére, és segítse az olvasói bázis bővítését. Az értékelésnél az olvasóközönség-növekedés az összpontszám 20 százalékát teszi ki.

**Kölcsönzésnövekedés**: Az értékelésnél figyelembe kell venni minden dokumentumtípus (könyvek, DVD-k, hangoskönyvek) kölcsönzését. A kihívás során kikölcsönzött és az előző év azonos szakában kölcsönzött dokumentumok arányának százalékos változása alapján kell kimutatni. Az értékelési szempont célja, hogy a könyvtárak aktívan népszerűsítsék a kölcsönzési lehetőségeket, és ösztönözzék az olvasási kedvet. Az értékelésnél a kölcsönzésnövekedés az összpontszám 35 százalékát teszi ki.

**Látogatószám-növekedés a könyvtári programok tekintetében**: A látogatószám a könyvtár által szervezett programokon részt vevők számát jelenti. A kihívás során megvalósuló programokon részt vevő és az előző év azonos szakában szervezett programokon részt vevők arányának százalékos változása alapján kell kimutatni. Az értékelési szempont célja, hogy ösztönözze a könyvtárakat közösségi események szervezésére, hozzájárulva a közösségépítéshez és a kultúra népszerűsítéséhez. Az értékelésnél a könyvtári programokon részt vevők látogatószám-növekedése az összpontszám 20 százalékát teszi ki.

**Gyermekolvasószám-növekedés**: A kihívás során beiratkozott és az előző év azonos szakában beiratkozott 0 és 14 év közötti olvasók számának növekedése. A gyermek olvasói bázis növekedésére fókuszáló értékelési szempont célja, hogy a könyvtárakat a fiatalabb generációk megszólítására ösztönözze. A gyermek olvasók számának növelése kulcsfontosságú az olvasási szokások korai kialakításában és azon keresztül az olvasás iránti, életre szóló elköteleződés elősegítésében. Az értékelésnél a gyermekolvasószám-növekedés az összpontszám 25 százalékát teszi ki.

1. **Kiválósági** **különkategóriák**
2. **különkategória**

**Magyarul olvasó Kárpát-medencéért program:** Ez a kategória azt a könyvtárat díjazza,ahol a határon túli olvasás-népszerűsítő kampányban részt vevők száma a legmagasabb.Az értékelésnél a megvalósításba bevont határon túli partnerrel (intézmény, szervezet) való együttműködés során elért határon túli résztvevők, olvasók száma a meghatározó szempont.

1. **különkategória**

**Legjobb digitálisszolgáltatás-népszerűsítés**: Ez a kategória azt a könyvtárat díjazza, ahol egy kiválasztott digitális szolgáltatás használata a legnagyobb mértékben nőtt, valamint a regisztrált olvasók számához képest a szolgáltatás igénybevételének aránya a legmagasabb. A kategória célja a könyvtárak modernizálása és a digitális szolgáltatások népszerűsítése.

1. **különkategória**

**Legkreatívabb olvasás-népszerűsítő kampány**: Ez a kategória azt a könyvtárat díjazza, ahol egy kiválasztott olvasás-népszerűsítő program kampánya a legnagyobb részvételi növekedést eredményezi (kreatív könyvtári események, interaktív programok, olvasói kihívások, könyvklubok és egyéb újszerű kezdeményezések).

1. **Pályázati feltételek**
   1. A könyvtár a tárgyévet megelőző két évben teljesítette a könyvtári statisztikai adatszolgáltatási kötelezettségét.
   2. A könyvtár beleegyezően nyilatkozik a pályázati adatlap megfelelő részében.
   3. A könyvtár a muzeális intézményekről, a nyilvános könyvtári ellátásról és a közművelődésről szóló, 1997. évi CXL. törvény (a továbbiakban: Kultv.) 54. § (3) szerinti nyilvános könyvtár vagy a Kultv. 64. § (3) szerinti könyvtári, információs és közösségi hely.
   4. A versenyben nem vehetnek részt indulóként a verseny szervezésében közreműködő Magyar Nemzeti Múzeum Közgyűjteményi Központ (MNMKK) tagintézményeihez tartozó könyvtárak.
2. **A pályázat benyújtásának ideje és módja**
   1. A könyvtárak a [konyvtarikihivas@oszk.hu](mailto:konyvtarikihivas@oszk.hu) e-mail-címen nyújtják be pályázati adatlapjukat és a szükséges egyéb dokumentumokat; azonosító adataikon kívül megadják a meghatározott kategóriák statisztikai és használati adatait, valamint a szöveges beszámolót.
   2. A *Könyvtári Kihívás* hivatalos oldala 2024. október 15-én nyílik meg. A pályázati adatlap elküldési határideje: 2024. november 15. Az első adatszolgáltatás elküldési határideje: 2024. december 1.
   3. A pályázati adatgyűjtés időtartama 6 hónap: 2024. december 1. – 2025. május 31.
   4. A pályázónak hat hónapon keresztül minden hónap 15. napjáig a kategóriának megfelelő használati adatokat el kell küldenie a megadott e-mail-címre. Utolsó adatküldés és a 6. pontban szereplő szöveges beszámoló elküldési határideje: 2025. június 15.
   5. A pályázat során hiánypótlás benyújtására lehetőség nincs.
3. **A szöveges beszámoló tartalmi és formai követelményei**
   1. A pályázónak minden megpályázott kategóriához szöveges beszámolót kell benyújtania. A beszámoló tartalmazza az adatgyűjtés módszerének ismertetését és az eredmények alakulásának magyarázatát, különös tekintettel a kiugró változásokra. A kiválósági különkategóriák esetén a szöveges beszámolónak tartalmaznia kell a szolgáltatás, program, illetve a népszerűsítés módjának ismertetését.
   2. Az alapkategóriához kapcsolódó szöveges beszámoló terjedelme nem haladhatja meg a 10 000 karaktert szóközökkel, a kiválósági különkategóriában a szöveges beszámoló terjedelme nem haladhatja meg a 15 000 karaktert.
   3. A benyújtandó dokumentum küllemében is tükrözze a pályázó könyvtár igényességét, rendelkezzen oldalszámozással, tartalmazhat grafikonokat, táblázatokat, forrásokra mutató hivatkozásokat. Fotó és egyéb illusztrációs anyagok alkalmazása legfeljebb a szöveg alátámasztására és a könyvtár arculatának tükrözésére szolgálhat, azonban nem helyettesítheti a szöveges leírásokat és az adatokon alapuló elemzést.
4. **Kommunikációs követelmények**

A pályázónak a pályázattal kapcsolatban a közösségi médiában folytatott kommunikációja során használnia kell a *Könyvtári Kihívás* hivatalos oldaláról (<https://kultura.hu/konyvtarikihivas>) letölthető logót és a #könyvtárikihívás (#konyvtarikihivas) hashtaget.

1. **A pályázat befogadásának feltételei**
   1. A pályázati dokumentumok (pályázati adatlap és az értékelési szempontokra vonatkozó használati adatok, szöveges beszámoló) határidőre történő hiánytalan benyújtása.
   2. Havonta történő, az értékelési szempontokra vonatkozó használati adatok szolgáltatása az 5.4. pontban foglaltak szerint. A határidőre történő adatszolgáltatás elmulasztása esetén a pályázat érvénytelen.
   3. A szöveges szakmai beszámoló tartalmilag és formailag feleljen meg a 6. pontban foglaltaknak!
2. **A pályázatok elbírálása**
   1. Az alapkategóriában minden könyvtár értékelése a saját teljesítményéhez és az ugyanolyan pályázói körhöz tartozó könyvtárakhoz mérten történik. A verseny célja nem az eltérő adottságú egyes könyvtárak közötti összehasonlítás, hanem az egyéni növekedés elismerése.
   2. Az alapkategória esetében a 2. pontban megadott intézménytípusonként 1., 2., 3. helyezett kerül meghatározásra az egyéni növekedésben elért százalékos értéknek megfelelően, figyelembe véve a szöveges beszámolóban benyújtott információkat és a hitelességet (például mérési módszer megfelelősége). A kiválósági különkategóriák esetében valamennyi pályázó intézmény közül egy-egy megvalósított pályázat kerül díjazásra.
   3. A pályázat kiírója fenntartja a jogot a benyújtott adatok, adatnyilvántartási dokumentumok bekérésére vagy helyszíni ellenőrzésére.
   4. A *Könyvtári Kihívás* értékelésében részt vesz a kultúráért és innovációért felelős miniszter (a továbbiakban: Miniszter) által felkért szakértőkből álló bírálóbizottság. A bizottság a pályamunkák áttekintése után a javasolt könyvtárakat felterjeszti a Kulturális és Innovációs Minisztériumnak. A nyertesekről a miniszter dönt.
   5. Az elbírálás során azonos növekedést felmutató könyvtárak között az érvényes Minősített Könyvtár címmel rendelkező intézmények előnyt élveznek.
3. **A pályázattal kapcsolatos tájékoztatás**

A pályázattal kapcsolatos további információk a [konyvtarikihivas@oszk.hu](mailto:konyvtarikihivas@oszk.hu) e-mail-címen, valamint a Könyvtári Intézet 06 1 224-3815-ös telefonszámán kérhetők.

1. **A pályázat eredménye és díjazása**

11.1. A *Könyvtári Kihívás* nyerteseiről a miniszter dönt. A nyertes könyvtár díszoklevelet kap és pénzjutalomban részesül.

11.2. A pályázókat a Kulturális és Innovációs Minisztérium értesíti a pályázat eredményéről.

11.3. A *Könyvtári Kihívás* pályázattal a 2024. évben elnyerhető pályadíj összege

Alapkategória intézményi kategóriánként:

1. helyezett 10 millió forint

2. helyezett 5 millió forint

3. helyezett 3 millió forint

Kiválósági különkategóriák:

*Magyarul olvasó Kárpát-medencéért program* 10 millió forint

*Legjobb digitálisszolgáltatás-népszerűsítés* 5 millió forint

*Legkreatívabb olvasás-népszerűsítő kampány* 5 millió forint

1. **A pályázat eredményének kihirdetése**
   1. A 2024. évi *Könyvtári Kihívás* nyerteseit a miniszter ünnepélyes keretek között díjazza. Eredményhirdetés a pályázat lezárását követő 90 napon belül.
   2. A *Könyvtári Kihívás*ban nyertes könyvtárak neve közzétételre kerül a Kulturális és Innovációs Minisztérium és a Könyvtári Intézet honlapján.
2. **A pályázati adatlapon kapcsolattartási célból megadott személyes adatok kezelésére vonatkozó tájékoztató**
   1. A pályázati adatlapon megadott kapcsolattartási adatok a 2011. évi CXII. törvény 26. § (2) bekezdés értelmében közérdekből nyilvános adatok.
   2. Ha a megadott kapcsolattartási adatok nem a pályázatot benyújtó intézmény pályázati adatlapját cégszerűen aláíró vezetőjének az adatai, akkor a pályázati adatlapon tett nyilatkozatának megfelelően az ő feladata és felelőssége a kapcsolattartásra kijelölt személlyel megismertetni jelen adatkezelési tájékoztatót.
   3. A pályázat kapcsán a Könyvtári Intézet mint a pályázat lebonyolítója az adatkezelő.
   4. A pályázatot lebonyolító adatkezelő szervezet neve és elérhetősége:

* MNMKK Országos Széchényi Könyvtár Könyvtári Intézet
* Székhelye: 1014 Budapest, Szent György tér 4–5–6.
* Levelezési címe: 1276 Budapest, Pf. 1205
* E-mail-címe: [inform@oszk.hu](mailto:inform@oszk.hu)
* Központi telefonszáma: 06 1 224-3700
* Honlapja: <http://www.oszk.hu/>, <https://ki.oszk.hu/>
  1. Az adatvédelmi tisztviselő elérhetősége:
* Név: Dr. Nagy Beatrix Havaska
* E-mail-cím: [dpo@oszk.hu](mailto:dpo@oszk.hu)
  1. A pályázatot lebonyolító adatkezelő szervezet adatvédelmi és adatbiztonsági szabályzatának elérhetősége: <http://www.oszk.hu/adatvedelem>.
  2. Az adatkezelés célja: a minisztérium által meghirdetett a *Könyvtári Kihívás* elnyerésére vonatkozó 2024. évi pályázat lebonyolítása.
  3. A személyes adatok kezelésében érintettek köre: a pályázat kapcsán kapcsolattartóként kijelölt személyek.
  4. A kezelt személyes adatok köre: név, beosztás, hivatali e-mail-cím, hivatali telefonszám.
  5. A kezelt adatokkal kapcsolatos (feldolgozó, tároló) nyilvántartási rendszer (alkalmazás) megnevezése: iktatás, kézi és elektronikus nyilvántartás.
  6. Az adatközlés címzettjének (akivel a személyes adatokat közlik vagy közölni fogják) neve és elérhetősége:
* Név: Bajnok Tamara
* Telefonszám: 06 1 224-3815
* E-mail-cím: [konyvtarikihivas@oszk.hu](mailto:konyvtarikihivas@oszk.hu)
  1. Az adatkezelés időtartama
     1. Ha a benyújtott pályázat bármilyen okból nem kerül befogadásra, akkor a pályázati eljárás dokumentálása és utólagos ellenőrizhetősége érdekében a pályázó intézmény értesítése után még egy évig a pályázati anyagot a pályázatot lebonyolító adatkezelő szervezet megőrzi, majd az iratkezelési szabályzata szerint selejtezi, a kezelt személyes adatokat a nyilvántartási rendszerből törli.
     2. Ha a pályázó intézmény a *Könyvtári Kihívás* kapcsán NEM nyer, akkor a pályázati eljárás dokumentálása és utólagos ellenőrizhetősége érdekében a pályázó intézmény értesítése után még öt évig a pályázati anyagot a pályázatot lebonyolító adatkezelő szervezet megőrzi, majd az iratkezelési szabályzata szerint selejtezi, a kezelt személyes adatokat a nyilvántartási rendszerből törli.
     3. Ha a pályázó intézmény a *Könyvtári Kihívás* valamelyik kategóriájában nyer, akkor a pályázati eljárás dokumentálása és utólagos ellenőrizhetősége, valamint a későbbi szakmai napokon való aktív részvétel, előadás, a tanácsadói és a disszeminációs tevékenység érdekében a pályázati anyagot a pályázatot lebonyolító adatkezelő szervezet megőrzi. A pályázati adatlapot az adatkezelő az iratkezelési szabályzat szerint selejtezi, a kezelt személyes adatokat a nyilvántartási rendszerből törli. A pályázat részeként benyújtott pályamű a Könyvtári Intézet honlapján továbbra is elérhető marad.
  2. Az adatkezelés jogalapja: az adatkezelés az adatkezelőre vonatkozó jogi kötelezettség teljesítéséhez (lásd A pályázat célja), valamint a pályázatot benyújtó intézmény (harmadik fél) jogos érdekeinek érvényesítéséhez szükséges.
  3. A kapcsolattartásra kijelölt személy az adatkezelővel szemben gyakorolhatja az adatvédelmi jogszabályok szerinti jogait.
  4. Az intézmény pályázati adatlapját cégszerűen aláíró vezetője a kapcsolattartásra kijelölt személy megadott adatai változásáról haladéktalanul tájékoztatja a pályázatot lebonyolító adatkezelő szervezetet.

Budapest, 2024. október 15.

Vincze Máté  
közgyűjteményekért és kulturális fejlesztésekért felelős helyettes államtitkár

Rózsa Dávid

főigazgató  
MNMKK Országos Széchényi Könyvtár