**A *Könyvtári Kihívás* című pályázattal kapcsolatos közreműködői feladatok ellátásának ügyrendje**

1. A Könyvtári Intézet (a továbbiakban: KI) látja el a *Könyvtári Kihívás* pályázat (a továbbiakban: pályázat) szakmai előkészítését és közreműködői feladatait a muzeális intézményekről, a nyilvános könyvtári ellátásról és a közművelődésről szóló, 1997. évi CXL. törvény 60. § (3) pontjában meghatározott nyilvános könyvtári ellátás országos koordináló szerveként ráruházott jogkörében eljárva a jelen ügyrend (a továbbiakban: ügyrend) szerint.
2. A KI a kultúráért és innovációért felelős miniszter (a továbbiakban: miniszter) felhatalmazásával rendelkező szakmai irányítószervezet, amely a miniszter felkérésére, a felkérésben meghatározott célok figyelembevételével előkészíti és lebonyolítja a pályázati folyamatot a felhívástól a jelentkezésen és a bírálaton át a nyertesekre tett javaslati lista felterjesztéséig.
3. A KI előkészíti különösen a pályázatra szóló tárgyévi pályázati felhívás szövegét, javaslatot tesz a kihirdetési és pályázati benyújtási határidőkre, mindezeket előzetes jóváhagyásra benyújtja a kultúráért felelős miniszternek, valamint tájékoztatást nyújt a pályázatra jelentkezők számának alakulásáról, a pályázatok érvényességéről.
4. A KI kidolgozza a pályázat értékelési szempontrendszerét, mely a statisztikai mutatók változásának nyomonkövetésén és összehasonlító elemzésén alapul.
5. Az értékelési szempontrendszer alapján legjobbnak mutatkozó pályázók eredményeket alátámasztó szöveges pályázati beszámolóit szakértőkből álló bírálók vizsgálják meg és fogadják el a hitelességet alátámasztó érvelés és összehasonlító elemzése, illetve szükség esetén mintavétel alapján (a továbbiakban: bírálat). A szakértő bírálókat a KI javaslata alapján a miniszter kéri fel. A bírálóknak 30 napjuk van a pályázók szöveges beszámolóinak és az adatok hitelességének elfogadására. A szakértő bírálók által hitelesnek elfogadott pályázatokat a mutatók alapján a KI pályázati kategóriánként a pályázati kiírásban foglaltakkal összhangban rangsorolja, és felterjeszti a miniszternek.
6. A KI által előkészített pályázatifelhívás-tervezetnek tartalmaznia kell:
7. a pályázat célját;
8. a pályázatra jogosult könyvtárak körét;
9. a pályázat kategóriáit;
10. a pályázati feltételeket;
11. a benyújtandó dokumentumokat (ha vannak);
12. a szöveges beszámoló elkészítésének tartalmi és formai követelményeit;
13. a pályázat benyújtásának idejét és módját;
14. a pályázat érvényességi feltételeit, illetve az érvénytelenséget jelentő mulasztásokat;
15. a pályázat elbírálásának módját;
16. a pályázattal kapcsolatos tájékoztatásra vonatkozó elérhetőségeket;
17. a pályázat eredményének kihirdetését és díjazását.
18. A Magyar Nemzeti Múzeum Közművelődési Központ, amely a KI-t működtető Országos Széchényi Könyvtár anyaintézménye, szerződést köt a miniszter által felkért szakértőkkel.
19. A pályázat lezárását követő 60 napon belül, a kiosztható díjak számát figyelembe véve, a KI eljuttatja a miniszter számára kategóriánként az intézmények eredményét.
20. A KI a miniszteri döntésről kapott tájékoztatást követően gondoskodik a pályázathoz szükséges oklevelek elkészíttetéséről.
21. A KI a pályázati folyamat végén, a nyertesek kihirdetését követő 30 napon belül összesített beszámolót készít a pályázattal kapcsolatos tevékenységéről a kultúráért felelős miniszternek.
22. A KI a pályázók számára igény esetén tájékoztatást nyújt a pályázati bírálat hitelességének értékeléséről.
23. Az ügyrend jóváhagyása napján lép hatályba.