**Szabályzat a *Könyvtári Kihívás* pályázat ellenőrzéséről és értékeléséről**

# A feladatellátással kapcsolatos általános szabályok

1. A szabályzat hatálya kiterjed a pályázatot benyújtókra, a Könyvtári Intézetre (a továbbiakban: KI), valamint a végrehajtásába bevont szakértőkre.
2. A KI a feladatellátással kapcsolatban keletkezett dokumentumokat a Magyar Nemzeti Múzeum Közgyűjteményi Központ kiemelt tagintézménye, az Országos Széchényi Könyvtár ügyiratkezelési szabályzatának megfelelően kezeli.
3. A pályázati felhívást követően a jelentkezés és a pályázathoz szükséges adatok elküldése a [konyvtarikihivas@oszk.hu](mailto:konyvtarikihivas@oszk.hu) e-mail-címre történik, ahol a pályázattal kapcsolatos hivatalos kommunikáció is zajlik.
4. A beküldött pályázati adatlap pályázati felhívásnak megfelelő jogosultsági ellenőrzését a KI végzi el.
5. A KI a pályázati határidő lejárta után beszámolót készít a pályázattal kapcsolatos tevékenységéről, a pályázattal kapcsolatos információkról és az értékelés eredményeiről. Az értékelést és a pályázók névsorát tartalmazó beszámolót átadja a kultúráért felelős miniszternek legkésőbb a pályázat lezárását követő 60 napon belül.

# II. A pályázatok benyújtásával kapcsolatos szabályok

1. A pályázati adatlapot, a szöveges beszámolót és a szükséges adatokat a 3. pontban megadott e-mail-címre kell megküldeni a tárgyévi pályázati felhívásban megadott határidőkre és módon.
2. A tárgyévre meghatározott egyéb pályázati feltételeket a tárgyévi pályázati felhívások tartalmazzák.

# III. A *Könyvtári Kihívás* pályázattal kapcsolatos szabályok

1. A pályázati felhívás tartalmazza a *Könyvtári Kihívás* tárgyévi pályázat elemeit a pályázatok elbírálásával kapcsolatos feladatok ellátásának ügyrendje (a továbbiakban: ügyrend) alapján.
2. A pályázat kiírója által megbízott szakértők a befogadott pályázatok esetében elvégzik azok értékelését.
3. A pályázat kiírója által megbízott szakértők, amennyiben szükségesnek érzik, bekérik a pályázó könyvtár adatnyilvántartó dokumentumait, illetve helyszíni ellenőrzést végeznek.
4. A szakértőkből álló bírálóbizottság a pályázatok elbírálásának eredményéről a pályázati határidő lejárta után 30 napon belül szöveges szakmai értékelést készít, amelyet eljuttat a KI-nak.

# A bírálóbizottság szöveges szakmai értékelésének kötelező tartalmi elemei:

* javaslat a pályázat nyerteseiről mind az alapkategóriákban, mind a kiválósági kategóriákban a pályázói körbe tartozó valamennyi könyvtártípus esetén;
* a nyertes pályázók kiválasztásának szöveges indoklása;
* amennyiben a szakértők bekérték valamelyik nyertes könyvtár adatnyilvántartó dokumentumait, valamint helyszíni ellenőrzés történt, akkor ennek indoklása és eredményei.

# IV. Egyéb rendelkezések

1. Az értékelési munkába csak olyan szakértő vonható be, aki sem maga, sem közvetlen hozzátartozója révén nem áll munkakapcsolatban a pályázóval, és a pályázat elkészítésében semmilyen formában nem vett részt.
2. A KI a *Könyvtári Kihívás* pályázattal kapcsolatos miniszteri döntéseket honlapján teszi közzé.